کراچۍ: په چاودنه کې د رېنجرز سرتيری وژل شوی، نور ژوبل
د پاکستان په غټ اقتصادي ښار کراچۍ کې د رېنجرز ځواک د ګاډي خوا ته چاودنه شوې چې پکې د رېنجرز يو سرتیری وژل شوی او د رېنجرو په ګډون پکې د 14 پورې نور کسان ژوبل شوي دي.
کراچۍ — ځايي ميډيا وايي لاقانونه ګرځول شوې ډلې بلوچ لبرېشن ارمي د چاودنې زمه واري منلې ده. د کراچۍ پولیس ویلي پرون د ګل په ماښام (15 مارچ) په اورنګي ټاون کې د رېنجرز ځواک ګاډی تېرېدو چې چاودنه پرې شوې ده. د ښار د لويديځې ضلعې د پولیس مشرې (اېس اېس پي) سهايي عزيز ویلي، چاودېدونکي مواد په ودرول شوي موټر سايکل کې په ځای کړی شوي وو او چاودنه ورته ورکړی شوې ده. ويل شوي د رېنجرز ځواک ګاډی په علاقه کې په ګشت يا ګزمه وو چې د چاودنې ښکار شوی وو، او پوليس وايي رېنجرز ځواک د چاودنې هدف وو. په چاودنه کې د رېنجرز يو ژوبل سرتيري په روغتون کې ژوند د لاسه ورکړی او نور دوه ژوبل شوي دي. ويل شوي په چاودنه کې دوه نور پوليس او نور بيا عام خلک ژوبل شوي دي. د کراچۍ د سي ټي ډي پوليس ويلي د بلوچستان لبرېشن ارمي په نوم ډلې د چاودنې زمه واري منلې ده. د سي ټي ډي پوليسو ويلي د پېښې پلټنې يې پېل کړي دي. پوليس چارواکو د پېښې خبر اخستی او د اړونده پولیس څخه يې د چاودنې په اړه رپورټ غوښتی دی.